c daldar va va va
Van gheerde vanden bogde
Het sijn comen in rechte voer meye en scepene van loven gheerd
vanden bogarde als momboir lijsbetten cluppels sijns wijfs in deen side
peter henric en mathijs cluppels bruede der voirs lijsbetten die
ovmids vonisse van scepenen brieve van loven beleidt sijn tot seken
goeden die waen mathijs wilen cluppels vader der voirs gebrueden en
lijsbetten de welke hi vercregen hadde in sinen weduwesteele die
begrepen waen inden voirs scepene brieve vanden beleide daer op
gemaect in dander side Daer de selve gebrueden inden rechte hoen
voirs beleidbrief lesen deden Begende en versuekende dat mensse hielde
in hoen voirs beleide Also dat doen de voirs gheert vande bogarde een
aensprake te hen wt dede zeggende dat op tiden voerleden doen de voirs
wilen mathijs cluppel ende sijn wijf saten in geheelen stoele hi te wive
nam de voirs lijsbeth des voirs mathijs dochter en dat hi met haet
vergadt ware noc staet der heylger kerken dwelc hi boet te thoenen
en doen men den voirs huwelic cratteerde de selve wilen mathijs
gaf den voirs gheerde in huweliker vorwerden met sinen wive viii mudde
rogs tsjaers thienscher maten en geloefde hem voert dat na de doet
des langsten levende vanden voirs wilen mathijs en sine wive de
voirs gheert deylen soude in allen den goeden die hoe beider doet bliven
souden en dat boet de selve gheert oec te thoenen met den ghene
die over den voirs huwelic waen hoepte en meynde so waer hi dese
poente gethoene conste dat hi inden naem van sinen wive voirs deylen
soude en hebben sijns wijfs kijnsgedeelte in have en erve gebleven
na den voirs wilen mathijs sijns wijfs vaders daer op dat de voirs
gebruede antwordde met hoen geleverden voersprake en seiden
dat waer was dat hoe voirs vader den voirs gheerde de voirscr
viii mudde rogs te huwelic gegeve hadde en wt also dat hi die
inbrenge woude so wouden si hem gne inde stocgoede mede laten
deylen en in nogheen ande ende hoepten en meyndden dat de grtrege
goede inde voirs beleidbrieve begrepe hen ende horen beleide volgen soude
deden oec seggen dat een haerd poent sijn soude soude yemant huwelic
goet voer euwech hebben en dan na comen deylen sonder die weder in
te brengen so souden sij tweewerf hebben hoepten en meynden dat
des oft god wilt nemermeer sijn en soude Daer op dat de voirs
gheert dede replicen dat de voirs gebrude wel also veel voe wt
gehadt hadden als hi Also dat daen teynden de meye van loven